cyanic-selkie/wikianc huggingface dataset:
চর্যাপদ
কবি
চর্যার পুঁথিতে সর্বাধিক সংখ্যক পদের রচয়িতা কাহ্ন বা কাহ্নপাদ। তিনি কৃষ্ণাচার্য, কৃষ্ণপাদ ও কৃষ্ণবজ্র নামেও পরিচিত। তার রচিত পদের সংখ্যা ১৩টি। পুঁথিতে তাঁর মোট ১২টি পদ (পদ – ৭, ৯, ১০, ১১, ১২, ১৩, ১৮, ১৯, ৩৬, ৪০, ৪২ ও ৪৫) পাওয়া যায়। তার রচিত ২৪ নম্বর পদটি পাওয়া যায়নি। ইনি ওড়িশার এক ব্রাহ্মণ বংশে জন্মগ্রহণ করেন বলে জানা যায়। শৌরসেনী অপভ্রংশ ও মাগধী অপভ্রংশজাত বাংলায় তিনি পদ রচনা করতেন। ভুসুকুপাদ বাঙালি ছিলেন বলে অনেকের অনুমান। কেউ কেউ তাকে চর্যাগানের শান্তিপাদের সঙ্গে অভিন্ন মনে করেন। চর্যার পুঁথিতে তাঁর আটটি পদ (পদ – ৬, ২১, ২৩, ২৭, ৩০, ৪১, ৪৩, ৪৯) আছে। এছাড়া সরহপাদ চারটি (পদ – ২২, ৩২, ৩৮, ৩৯), কুক্কুরীপাদ তিনটি (পদ – ২, ২০, ৪৮) এবং শান্তিপাদ (পদ – ১৫ ও ২৬) ও শবরপাদ দুইটি পদ (পদ – ২৮ ও ৫০) রচনা করেন। একটি করে পদ রচনা করেন বিরুআ (পদ ৩), গুণ্ডরী (পদ ৪), চাটিল (পদ ৫), কম্বলাম্বরপাদ (পদ ৮), ডোম্বীপাদ (পদ ১৪), মহিণ্ডা (পদ ১৬), বীণাপাদ (পদ ১৭), আজদেব (পদ ৩১), ঢেণ্ঢণ (পদ ৩৩), দারিক (পদ ৩৪), ভদ্রপাদ (পদ ৩৫), তাড়ক (পদ ৩৭), কঙ্কণ (পদ ৪৪), জয়নন্দী (পদ ৪৬), ধাম (পদ ৪৭) ও তান্তী পা (পদ ২৫, মূল বিলুপ্ত)। নাড়ীডোম্বীপাদের পদটি পাওয়া যায় না।
প্রকৃতি
চর্যাপদের ভাষা বরং প্রতীকী প্রকৃতির। তাই অনেক ক্ষেত্রে কোনো শব্দের আভিধানিক অর্থের কোনো মানে হয় না। ফলস্বরূপ, প্রতিটি কবিতার একটি বর্ণনামূলক বা বর্ণনামূলক পৃষ্ঠের অর্থ রয়েছে তবে তান্ত্রিক বৌদ্ধ শিক্ষাকেও সংকেতায়িত করে। কিছু বিশেষজ্ঞ বিশ্বাস করেন যে, এটি ছিল অপ্রশিক্ষিতদের কাছ থেকে পবিত্র জ্ঞান গোপন করার জন্য, অন্যরা মনে করে যে এটি ধর্মীয় নিপীড়ন এড়াতে করা হয়েছে। চর্যাপদের গোপন তান্ত্রিক অর্থের পাঠোদ্ধার করার চেষ্টা করা হয়েছে।
ভাষা-বিতর্ক
চর্যা পদসংগ্রহ প্রকাশিত হবার পর চর্যার ভাষা নিয়ে যেমন প্রচুর গবেষণা হয়েছে, তেমনি ভারতের অন্যান্য অঞ্চলের বিদ্বজ্জনেরা এই ভাষার উপর নিজ নিজ মাতৃভাষার অধিকার দাবি করে বিতর্ক সৃষ্টি করেছেন। চর্যার পদগুলো বিভিন্ন অঞ্চলের কবিদের দ্বারা লিখিত, এবং এটা স্বাভাবিক যে তাদের লেখায় তাদের নিজেদের অঞ্চলের ভাষারূপ বা উপভাষার প্রভাবই পাওয়া যাবে। বিভিন্ন পণ্ডিত চর্যাপদের ভাষার সাথে অসমীয়া, ওড়িয়া, বাংলা ও মৈথিলী ভাষার সাদৃশ্য লক্ষ্য করেছেন। সমসাময়িক ঝাড়খণ্ডী ভাষা গবেষকগণ মনে করেন, চর্যাপদের নিকটতম ভাষা হলো কুুড়মালি ভাষা।
বাংলা ভাষার সাথে সম্পর্ক
হরপ্রসাদ শাস্ত্রী তার সম্পাদিত হাজার বছরের পুরাণ বাঙ্গালা বৌদ্ধ গান ও দোহা গ্রন্থের ভূমিকায় চর্যাচর্যবিনিশ্চয়, সরহপাদ ও কৃষ্ণাচার্যের দোহা এবং ডাকার্ণব-কে সম্পূর্ণ প্রাচীন বাংলার নিদর্শন বলে দাবি করেছেন। শ্রীকৃষ্ণকীর্তন কাব্যের আবিষ্কর্তা ও সম্পাদক বসন্তরঞ্জন রায় বিদ্বদ্বল্লভও তার দাবিকে সমর্থন করেন। ১৯২০ খ্রিস্টাব্দে বিজয়চন্দ্র মজুমদার তাদের দাবি অস্বীকার করে চর্যা ও অন্যান্য কবিতাগুলির সঙ্গে বাংলা ভাষার সম্বন্ধের দাবি নস্যাৎ করার চেষ্টা করেন। কিন্তু ১৯২৬ খ্রিস্টাব্দে ডক্টর সুনীতিকুমার চট্টোপাধ্যায় তার The Origin and Development of the Bengali Language গ্রন্থে চর্যাগান ও দোহাগুলির ধ্বনিতত্ত্ব, ব্যাকরণ ও ছন্দ বিশ্লেষণ করে শুধুমাত্র এইগুলিকেই প্রাচীন বাংলার নিদর্শন হিসাবে গ্রহণ করেন। ১৯২৭ খ্রিস্টাব্দে ডক্টর মুহম্মদ শহীদুল্লাহ প্যারিস থেকে প্রকাশিত Les Chants Mystique de Saraha et de Kanha গ্রন্থে সুনীতিকুমারের মত গ্রহণ করেন। জয়দেবের গীতগোবিন্দের কিছু লেখায় "অর্ধ-মাগধী পদাশ্রিত গীতি" রয়েছে যেগুলো চর্যাগীতি দ্বারা প্রভাবিত। কবি জয়দেবের জন্ম ভারতের পশ্চিমবঙ্গ রাজ্যের বীরভূমের কেন্দুবিল্ব বা কেঁদুলি গ্রামে। তার নামে সেখানে প্রতি বছর মেলা অনুষ্ঠিত হয়।
সিদ্ধাচার্যদের অনেকেই ছিলেন বাংলার অধিবাসী। শবরপা, কুক্কুরিপা ও ভুসুকুপা বাংলার বিভিন্ন অঞ্চলে জন্মগ্রহণ করেন। যে সকল ভাষাতাত্ত্বিক বৈশিষ্ট্য চর্যার সঙ্গে বাংলার সম্পর্ককে প্রমাণ করে সেগুলি হল:
রাহুল সাংকৃত্যায়ন বা অন্যান্য ভাষার বিদ্বজ্জনেরা যাঁরা চর্যাকে নিজ নিজ ভাষার প্রাচীন নিদর্শন বলে দাবি করেছিলেন, তাঁরা এই রকম সুস্পষ্ট ও সুসংহত বৈজ্ঞানিক প্রমাণের দ্বারা নিজেদের দাবি প্রতিষ্ঠিত করতে সক্ষম হন নি।
অসমীয় ভাষার সাথে সম্পর্ক
না বোধক শব্দ - অসমীয়াতে না বোধক শব্দ ক্রিয়াপদের আগে চলে আসে: না যাই (২, ৫, ২০, ২৯ নং); না জীবামী (৪ নং); না ছদা, না জানি, না ডিসা (৬ নং)। ১৫ নং চর্যায় এরকম ৯টি রূপ রয়েছে।
বর্তমান কৃদন্ত (প্রেসেন্ট পারটিসিপল) - বৈষ্ণব যুগে অসমীয় ভাষায় -ante প্রত্যয় ব্যবহৃত হত যেমন - jvante (বেঁচে থাকার সময়, ২২ নং); sunante (শোনার সময়, ৩০ নং) ইত্যাদি।
অসমাপিকা ক্রিয়া – -i এবং -iya প্রত্যয় যথাক্রমে আধুনিক ও পুরাতন অসমীয়াতে ব্যবহৃত হতে দেখা যায়, চর্যাপদেও তা লক্ষ্য করা যায়: kari (৩, ৩৮ নং); cumbi (৪ নং); maria (১১ নং); laia (২৮ নং) ইত্যাদি।
সাধারণ বর্তমান ক্রিয়া রূপ - অসমীয়া ভাষায় প্রত্যয় -ai দেখা যায়, তা চর্যাপদেও পাওয়া যায় - bhanai (১); tarai (৫); pivai (৬)।
ভবিষ্যত - প্রত্যয় -iva অসমীয় ভাষার মত চর্যাপদেও দেখা যায়: haiba (৫); kariba (৭)।
তৃতীয়া বিভক্তি - অসমীয় ভাষার বিভক্তি -e এবং -era চর্যাপদেও দেখা যায়: uju bate gela (১৫); kuthare chijaa (৪৫)।
ওড়িয়া ভাষার সাথে সম্পর্ক
ওড়িয়া কবিতার শুরু চর্যা সাহিত্যের বিকাশের সাথে মিলে যায়, এই সাহিত্যচর্চার শুরু হয় মহাযান বৌদ্ধ কবিদের দ্বারা। এই সাহিত্য "সন্ধ্যা ভাষা" নামে একটি নির্দিষ্ট আকারে লেখা হয় এবং কাহ্নপার মত কবিরা উড়িষ্যা অঞ্চলের বাসিন্দা। চর্যার ভাষাকে প্রাকৃত হিসেবে বিবেচনা করা হয়। করুণাকর কর তাঁর গ্রন্থে (Ascharya Charyachaya) উল্লেখ করেছেন যে, উড়িষ্যাই চর্যাপদের উৎপত্তিস্থল কারণ বৌদ্ধধর্মের বজ্রযান সম্প্রদায় সেখানে বিকশিত হয় এবং সেখানেই বৌদ্ধধর্মে নারী পূজা শুরু হয়। মাতৃ ডাকিনির পূজা এবং "কায়া সাধনা" চর্চা এই ধরনের নতুন সংস্কৃতির ফলাফল। একটি তত্ত্ব অনুসারে লক্ষ্মীঙ্করা ও পদ্মসম্ভবের মত বৌদ্ধ পণ্ডিতগণ উড়িষ্যায় জন্মগ্রহণ করেন (এই তত্ত্ব অনুসারে এদের জন্মস্থান ওড্ডিয়ান হল আসলে উড়িষ্যা)। চর্যাপদে আদি সিদ্ধদের তৈরি কায়া সাধনা এবং শাকি উপাসনার (নারী নীতির উপাসনা) ধারণা ও অভিজ্ঞতার কাব্যিক অভিব্যক্তি পাওয়া যায়। এগুলো হচ্ছে পূর্ব ভারতীয় বংশোদ্ভূত ভাষার আদিম রূপ প্রাকৃত ও অপভ্রংশ ভাষায় রচিত প্রথম সাহিত্যিক দলিল। অনেকে দাবী করে যে, চর্যাপদের কবিরা প্রধাণত এই অঞ্চলের এবং তাদের চিন্তা ও লেখার শৈলী প্রাচীন ওড়িয়া সাহিত্যের কবিতাকে প্রভাবিত করেছে যা প্রধানত পঞ্চশাখা যুগে রচিত ষোড়শ শতাব্দীর ওড়িয়া কবিতায় উল্লেখযোগ্য। চর্যাপদে ব্যবহৃত রাগ, বিশেষ করে মহাসিদ্ধদের লেখা গানের রাগগুলোর উৎপত্তিও উড়িষ্যার বলে বর্ণনা করা হয় (ঐতিহ্যবাহী জীবনীগুলো অনুসারে), এদের সাথে ওডিসি সঙ্গীতের (উড়িষ্যার সংগীত) ঐতিহ্যবাহী ব্যবহৃত রাগের সঙ্গে অনেক মিল রয়েছে, যা দ্বাদশ শতকের গীত গোবিন্দ থেকে ১৪শ থেকে ১৯শ শতকের ধ্রুপদী ওড়িয়া সাহিত্য পর্যন্ত বিস্তৃত।
কাহ্নপার কবিতার ভাষার সাথে ওড়িয়ার ভাষার খুব ঘনিষ্ঠ সাদৃশ্য রয়েছে। উদাহরণ স্বরূপ,
Ekasa paduma chowshathi pakhudi Tahin chadhi nachaa dombi bapudi
Paduma (পদ্ম), Chausathi (চৌষট্টি), Pakhudi (পাপড়ি) Tahin (সেখানে), Chadhi (চড়ে), nachaa (নাচা), Dombi (তফসিলি সম্প্রদায়ের নারী, বাংলা ও উড়িষ্যা উভয় অঞ্চলেই এই শব্দটির ব্যবহার আছে), Bapudi (কথ্য ওড়িয়া ভাষায় "দরিদ্র ব্যক্তি" অর্থে ব্যবহৃত হয়)।
এছাড়া একটি মত অনুসারে জয়দেব ভারতের উড়িষ্যা প্রদেশের পুরীর নিকটবর্তী কেন্দ্রবিল্ব শাসনের ব্রাহ্মণ পরিবারের মানুষ ছিলেন। স্বয়ং জয়দেব লিখেছিলেন "কেন্দবিল্ব সমুদ্র সম্ভব"৷ উড়িষ্যা ও দাক্ষিণাত্যর সংস্কৃৃতিতে জয়দেবের প্রভাব অনস্বীকার্য। জয়দেবের গীতগোবিন্দের কিছু লেখায় "অর্ধ-মাগধী পদাশ্রিত গীতি" রয়েছে যেগুলো চর্যাগীতি দ্বারা প্রভাবিত। যদি তাই হয় তাহলে জয়দেবের গীতগোবিন্দের কিছু লেখায় "অর্ধ-মাগধী পদাশ্রিত গীতিতে" চর্যাগীতির প্রভাব চর্যাভাষার সাথে ওড়িয়া সম্পর্ককেই নির্দেশ করবে।
সন্ধ্যা ভাষা
হরপ্রসাদ শাস্ত্রী চর্যাচার্য-বিনিশ্চয় গ্রন্থের ভূমিকায় মুনিদত্তের সংস্কৃত ধারাভাষ্যের উপর ভিত্তি করে চর্যাপদের শ্লোকের রহস্যময় ভাষাকে সান্ধ্যভাষা বা আলো-আঁধারি ভাষা (অর্ধ-প্রকাশিত এবং অর্ধ-লুকানো) হিসেবে উল্লেখ করেন। বিধুশেখর শাস্ত্রী বেশ কিছু বৌদ্ধ গ্রন্থ থেকে প্রমাণের ভিত্তিতে পরে এই ভাষাকে 'ইচ্ছাকৃত ভাষা' (সংস্কৃত: সন্ধ্যা-ভাষা) হিসেবে উল্লেখ করেন। চর্যাপদের ভাষা অস্পষ্ট ও দুর্বোধ্য। সেই কারণে চর্যায় ব্যবহৃত ভাষাকে হরপ্রসাদ শাস্ত্রী বলেছেন সন্ধ্যাভাষা। তাঁর মতে,সহজিয়া ধর্মের সকল বই-ই সন্ধ্যা ভাষায় লেখা। সন্ধ্যা ভাষার মানে আলো-আঁধারি ভাষা, কতক আলো, কতক অন্ধকার, খানিক বুঝা যায়, খানিকটা বুঝা যায় না। অর্থাৎ, এই সকল উঁচু অঙ্গের ধর্মকথার ভিতরে একটা অন্য ভাবের কথাও আছে। সেটা খুলিয়া ব্যাখ্যা করিবার নয়। যাঁহারা সাধনভজন করেন তাঁহারাই সে কথা বুঝিবেন, আমাদের বুঝিয়া কাজ নাই।
বজ্রযানী ও সহজযানী গ্রন্থকারগণ প্রায়শ ‘সন্ধ্যাভাষয়া বোদ্ধব্যম্’ বলে এক রহস্যের ইঙ্গিত দিতেন। বজ্রযানী গ্রন্থগুলিতে ‘সন্ধ্যাভাষা’ শব্দটি বহুল-ব্যবহৃত। তিব্বতি ভাষায় ‘সন্ধ্যাভাষা’র অর্থ ‘প্রহেলিকাচ্ছলে উক্ত দুরুহ তত্ত্বের ব্যাখ্যা’। যদিও মহামহোপাধ্যায় বিধুশেখর শাস্ত্রী ও ডক্টর প্রবোধচন্দ্র বাগচী ‘সন্ধ্যা’র বদলে সন্-ধা ধাতু থেকে নিষ্পন্ন ‘সন্ধা’ শব্দটি ব্যবহারের পক্ষপাতী। তাঁদের মতে, ‘সন্ধ্যা’ লিপিকরদের প্রমাদ। "সন্ধা" শব্দের অর্থ ‘অভিপ্রেত, উদ্দিষ্ট, আভিপ্রায়িক বচন’। ম্যাক্সমুলার ‘সন্ধা’র অর্থ করেছেন "প্রচ্ছন্ন উক্তি" ("hidden saying")। চর্যার ধর্মীয় প্রসঙ্গের সঙ্গে ‘সন্ধা’ এ-দিক দিয়ে যুক্তিগ্রাহ্য হলেও, যেহেতু অধিকাংশ পুঁথিতেই ‘সন্ধ্যা’ শব্দটি রয়েছে সেই কারণে হরপ্রসাদের অর্থেই আধুনিক গবেষকগণ এই শব্দটি গ্রহণ করেছেন।
চর্যাপদের গুপ্ত ভাষার বৌদ্ধ – তান্ত্রিক ব্যাখ্যার চেষ্টা করা হয়েছে।
ভাষাতত্ত্ব
প্রাচীন বাংলার ভাষাতাত্ত্বিক বৈশিষ্ট্যগুলির সন্ধানে প্রাকৃত বাংলায় রচিত চর্যাপদ একটি মূল্যবান উপাদান। ১৯২৬ খ্রিস্টাব্দে ডক্টর সুনীতিকুমার চট্টোপাধ্যায় প্রথম এই বৈশিষ্ট্যগুলি নিয়ে বিজ্ঞানসম্মত আলোচনা করেন তাঁর The Origin and Development of the Bengali Language গ্রন্থে। এরপর ডক্টর সুকুমার সেন, ডক্টর মুহম্মদ শহীদুল্লাহ, তারাপদ মুখোপাধ্যায়, পরেশচন্দ্র মজুমদার ও ডক্টর রামেশ্বর শ' চর্যার ভাষাতত্ত্ব নিয়ে বিস্তারিত গবেষণা করেন। ফলে আজ চর্যার ভাষার স্বরূপটি অনেক বেশি সুস্পষ্ট হয়ে গেছে।
ছন্দ ও অলংকার
চর্যার পদগুলি প্রধানত পয়ার ও ত্রিপদী পদে রচিত। এতে মাত্রাছন্দের প্রভাবও দেখা যায়। ১৬ মাত্রার পাদাকুলক ছন্দের ব্যবহারই এখানে বেশি। তবে সর্বত্র নির্দিষ্ট মাত্রারীতি দেখা যায়নি। ছন্দপংক্তির পর্বসংখ্যাগত বৈচিত্র্যও এই পদগুলির অন্যতম বৈশিষ্ট্য। ডক্টর অসিতকুমার বন্দ্যোপাধ্যায় মনে করেন, “তত্ত্বকথার ব্যাখ্যা এবং তাকে ব্রাহ্মণ সমাজের শ্যেনদৃষ্টি থেকে গোপন করা – এই দিকে পদকর্তারা এবং সিদ্ধাচার্যরা অত্যন্ত সচেতন ছিলেন বলে কবিতার আঙ্গিকের দিকে দৃষ্টি দেবার অবকাশ পাননি। তবে একটা কথা সত্য, চর্যাগানেই সর্বপ্রথম পয়ার-ত্রিপদীর আদিসুর ধ্বনিত হয়েছে। সংস্কৃতে রচিত গীতগোবিন্দও এর প্রভাব অস্বীকার করতে পারেনি।”
চর্যায় অনুপ্রাসের প্রয়োগ ব্যাপক। প্রায় প্রতিটি পদই অন্ত্যমিলযুক্ত। অন্তানুপ্রাসও প্রচুর। যেমন: “বাহ তু ডোম্বী বাহ লো ডোম্বী বাটত ভইলা উদারা”। চর্যায় উল্লিখিত ছন্দ ও অলংকারগুলি পরবর্তীকালের কবিদের পথপ্রদর্শকস্বরূপ হয়েছিল।
<!-- চর্যা বিশ্লেষণে নিম্নরূপ কতগুলো ছন্দ পাওয়া যায়ঃ(প্রতি পদের পরে মাত্রার সংখ্যা উল্লেখ করা হল) অপণা(৪) মাংসেঁ(৪) হরিণা (৪) বৈরী(৪)। খণই (৩) ণ(১) ছাড়অ(৪) ভুসুকু(৩) অহেরী(৫)।।
কঙ্গুচিনা (৬) পাকেলা (৬)                                রে(২) শবরা (৪) শবরি (৩) মাতেলা। (৬) অণুদিন (৪) শবরো (৪) কিম্পি (৩) ণ (১)                       চেবই(৪) মহাসুহে (৬) ভেলা(৪) ০ (১)।।
গঅণত(৪) গঅণত(৪)  তইলা (৪)                      বাড়ী (৪) হিএঁ(৩) কুরাড়ী।(৫) কণ্ঠে (৪) নৈরামণি (৬) বালি(৩)                           জাগন্তে(৬) উপাড়ী।।(৫)
আইএ (৫) অণুঅণ (৪) এ (২) জগ (২) রে(২)                        ভাংতি (৩) এঁ(২) সো(২) পড়িহাই।(৫) রাজসাপ(৬) দেখি(৩) জো(২) চমকিই (৪)                      সাঁচে(৪) কি (১) তাক(৩) বোড়ো(৪) খাই।।(৩) এখানে ১ম পঙক্তিতে ১৫+১২=২৭ এবং দ্বিতীয় পঙক্তিতে ১৫+১৫=৩০ মাত্রা হওয়ায় উদ্গীতি ছন্দে এসেছে বৈচিত্র্যের ছোঁয়া।
কিংতো(৪) মন্তে (৪) কিংতো (৪) তন্তে(৪) কিংতো (৪) রে (২) ঝাণ (৩) বখানে(৫) যতিঃ কিংতো/মন্তে / কিংতো / তন্তে/ কিংতো / রে ঝা/ণ বখা/নে। [ঝাণ ও বখানে শব্দ দুটির মাঝখানে যতি পড়েছে]
চিঅ(২) কণ্নহার(৬) সূণত (৪) মাঙ্গে।(৪) চলিলা(৪) কাহ্ন (৩) মহাসুহ(৫) সাঙ্গে।। (৪) লক্ষণীয় এখানে ৯ম মাত্রা সূ এবং হা গুরুস্বর।
মতামতঃ ১। “ ‘চর্যাচর্যবিনিশ্চয়’ গ্রন্থে মুদ্রিত ৪৭টি পদে বাঙলা পয়ার, প্রাকৃত পাদাকুলক, গাথা ও চউবোলা, হিন্দী দোহড়িকা, সংস্কৃত আর্যা ও আর্যাগীতি প্রভৃতি প্রায় ৭ প্রকার ছন্দরীতির মিশ্রিত, খণ্ডিত ও বিকৃত রূপের পরিচয় পাওয়া যায়।” – ছান্দসিক কবি আবদুল কাদির। ২। “চর্যাগীতির ছন্দ একদিকে অবহট্ঠ ছন্দ আর একদিকে বিশুদ্ধ বাঙ্গালা ছন্দ দুইয়ের মাঝামাঝি।”- শ্রী সুকুমার সেন। ৩। “সংস্কৃতে অভিজ্ঞ হওয়া সত্ত্বেও তাঁরা(চর্যা কবিগণ) সংস্কৃতের জাতি-ছন্দে কাব্য রচনা করেন নি, বৃত্ত ছন্দেই তাঁরা চর্যাগুলি রচনা করতে বেশি আগ্রহ দেখিয়েছেন।” – শ্রীঅতীন্দ্র মজুমদার (অধ্যাপক, মেলবোর্ন বিশ্ববিদ্যালয়, অস্ট্রেলিয়া)।-->
চর্যাসংগীত
চর্যাপদ একাধিক চরণবিশিষ্ট, অন্ত্যমিলযুক্ত ও গীতিধর্মী। প্রসঙ্গত উল্লেখ্য, সংস্কৃত সাহিত্যের চিত্রধর্মী শ্লোক বাংলা সাহিত্যের উপর কোনও স্থায়ী প্রভাব বিস্তার করতে পারেনি। বরং চর্যার গীতিকবিতাগুলিই পরবর্তী বাংলা কাব্যসঙ্গীতের আঙ্গিকের ক্ষেত্রে আদর্শ হয়ে ওঠে। অন্যদিকে চর্যার কবিরা যে তাঁদের ধর্মদর্শন ও সাধনপদ্ধতি রূপকের আড়ালে ব্যক্ত করে গান বেঁধেছিলেন, পরবর্তীকালের হিন্দু ও মুসলমান উভয় সম্প্রদায়ের সাধককবিরা সেই আদর্শেই তাঁদের স্ব স্ব ধর্মীয় সাধনসঙ্গীত রচনায় প্রবৃত্ত হন। বৈষ্ণব পদাবলি, বাউল গান, সুফি মুর্শিদি গান, নাথপন্থী দেহযোগী গান বা শাক্তপদাবলি– সবই চর্যাসংগীতের উত্তরসূরী।
চর্যার পদগুলিতে পদকর্তাদের নামের সঙ্গে বিভিন্ন রাগ-রাগিনীর নামও পাওয়া যায়। এথেকে সহজেই অনুমিত হয় যে, এই পদগুলি সুরসহযোগে গাওয়া হতো। পটমঞ্জরী রাগে চর্যার ১১টি পদ (পদ –১, ৬, ৭, ৯, ১১, ১৭, ২০, ২৯, ৩১, ৩৩ ও ৩৬) নিবদ্ধ। এই রাগে গাওয়া পদের সংখ্যাই সর্বাধিক। এরপরেই মল্লারী রাগে ৫টি পদ (পদ – ৩০, ৩৫, ৪৪, ৪৫ ও ৪৯) নিবদ্ধ রয়েছে। ৪টি করে পদ ভৈরবী (পদ-১২, ১৬, ১৯ ও ৩৮), কামোদ (পদ – ১৩, ২৭, ৩৭ ও ৪২), বরাড়ী (চর্যায় অপর নাম বলাড্ডি, পদ- ২১, ২৩, ২৮ ও ৩৪) এবং গুঞ্জরী (চর্যায় অপর নাম গুঁজরী বা কহূ গুংজরী, পদ – ৫, ২২, ৪১ ও ৪৭) রাগে নিবদ্ধ। গৌড় (চর্যায় নাম গবড়া বা গউড়া, পদ – ২, ৩, ১৮) রাগে ৩টি পদ নিবদ্ধ। দেশাখ (চর্যায় অপর নাম দ্বেশাখ, পদ – ১০ ও ৩২), রামকেলি (চর্যায় অপর নাম রামক্রী, পদ – ১৫ ও ৫০), আশাবরী (চর্যায় অপর নাম শিবরী বা শবরী, পদ – ২৬ ও ৪৬) ও মালসী (চর্যায় অপর নাম মালসী গবুড়া, পদ- ৩৯ ও ৪০) রাগে ২টি করে এবং অরু (পদ ৪), দেবগিরি (চর্যায় অপর নাম দেবক্রী, পদ ৮), ধানশী (চর্যায় অপর নাম ধনসী,পদ ১৪) ও বঙ্গাল (পদ ৩৩) রাগে একটি করে পদ নিবদ্ধ। ২৫তম পদটি খণ্ডিত ও এর রাগনির্দেশ জানা যায় না।
চর্যাগীতিতে প্রতি পদের প্রত্যেক দুই লাইনের শেষে ধ্রু এই শব্দটি পাওয়া যায়, যা ধুঁয়া বা ধ্রুবপদের সংকেত বলে ঐতিহাসিক নীহাররঞ্জন রায় মনে করেছেন। চর্যাপদের সংস্কৃত টীকাতে ধ্রুবপদেন দৃঢ়ীকুর্বন, ধ্রুবপদেন চতুর্থানন্দমুদ্দীপয়ন্নাহ ইত্যাদি ব্যাখ্যা থেকে এই প্রমাণ পাওয়া যায়। তিব্বতীতে এই পদকে ধু পদ বলা হয়েছে। প্রত্যেক পদ গাইবার পর শ্রোতাকে আকৃষ্ট করার জন্য বারবার ধ্রুবপদ গাইবার রীতি ছিল।
বাংলা ভাষা ও সঙ্গীতের প্রাচীন নিদর্শন  চর্যাপদ। ১৯০৭ সালে  হরপ্রসাদ শাস্ত্রী নেপালের রাজগ্রন্থাগার থেকে এর  পুথি আবিষ্কার করেন। আবিষ্কৃত পুথিটির নাম চর্যাশ্চর্যবিনিশ্চয়। এটি মূলত প্রাপ্ত ৪৭টি গানের সংকলন। খ্রিস্টীয় নবম থেকে দ্বাদশ শতকের মধ্যে গানগুলি রচিত।
বর্তমান কালের বাংলা গানের স্থায়ী, অন্তরা, সঞ্চারী ও আভোগ এই চার কলির পরিবর্তে সেকালে ছিল উদ্গ্রাহ, মেলাপক, ধ্রুব ও আভোগ। এগুলিকে বলা হতো ধাতু। এই চারটি ধাতুর মধ্যে উদ্গ্রাহ ও ধ্রুব সব গানেই থাকত, অন্য দুটি বাধ্যতামূলক ছিল না। তাই একটি ধাতু বর্জিত হলে সেই গানকে বলা হতো ত্রিধাতুক, আর দুটি বর্জিত হলে দ্বিধাতুক। সাধারণভাবে সঙ্গীতকে তখন প্রবন্ধগীত বলা হতো। মেলাপকবর্জিত বলে চর্যাগুলি ত্রিধাতুক প্রবন্ধগীত।
ধর্ম
চার্যার কবিরা ছিলেন বৌদ্ধ, তবে চার্যায়- ১) প্রথম, দ্বিতীয় ও ষষ্ঠ পদে আমরা বেদ ব্রাহ্মণ ও আর্য যোগীদের পরিচয় পাই। ২) পঞ্চম পদে বৌদ্ধদের কথার উল্লেখ পাই। ৩) তৃতীয় ও চতুর্থ পদে রয়েছে জৈন সাধুরা।
সিদ্ধাচার্যগণ অসামান্য কবিত্বশক্তির অধিকারী হলেও তারা মূলত ছিলেন সাধক। বৌদ্ধ সহজযানী চিন্তা, দর্শন ও সাধনপদ্ধতিই তাই চর্যাপদের উপজীব্য হয়ে ওঠে। এই সহজযানী দর্শন একান্তই ভাববাদী। সিদ্ধাচার্যগণ সহজমার্গের পথিক ছিলেন। শুষ্ক তত্ত্বকথা নিয়ে তারা সন্তুষ্ট থাকতেন না। সেজন্য প্রথাগত সংস্কারের ধারও তারা ধরতেন না।
মায়াপ্রপঞ্চ ও দ্বৈতবোধের ঊর্ধ্বে স্থিত যে ‘বোধিচিত্ত’, সকল প্রকার দ্বৈতবোধ পরিহার করে সাধনযোগে অবধূতিকামার্গের পথে সেই ‘বোধিচিত্ত’কে ‘মহাসুখকমল’-এ স্থিত করাই সিদ্ধাচার্যদের সাধনার লক্ষ্য ছিল। এই ‘মহাসুখ’ সহজযান মতে একটি বিশেষ তত্ত্ব। সাধক ‘মহাসুখ’ লাভ করলে মায়াময় পৃথিবী সম্পর্কে জ্ঞানরহিত হন। এখানে হিন্দুদর্শনের সমাধিতত্ত্বের সঙ্গে ‘মহাসুখ’ দর্শনের সাদৃশ্য লক্ষ করা যায়। চর্যাকারগণ গুরুবাদকে স্বীকার করেছেন। কুক্কুরীপাদের মতে, এক কোটি লোকের মধ্যে একজন চর্যার গূহ্যার্থ অনুধাবনে সক্ষম। সেক্ষেত্রে গুরুভিন্ন গতি নেই। বাস্তবিকই চর্যার কথা লৌকিক অর্থের বদলে সংকেতে আবৃত হওয়ায় তা সর্বসাধারণের বুদ্ধিতে ঠিক ধরে না। এই দ্বৈতার্থের কয়েকটি নিদর্শন হলো: নিঃশ্বাস-প্রশ্বাস অর্থে 'চন্দ্র', চিত্ত অর্থে 'হরিণ', জ্ঞানমুদ্রা অর্থে 'হরিণী', মহাসুখকায় অর্থে 'নৌকা', শবরী অর্থে 'দেবী নৈরাত্মা' ইত্যাদি।
চর্যাপদ এর ঐতিহাসিক গুরুত্ব
• ভূমিকা: সাহিত্য- কাব্যকলা কালোত্তীর্ণ হলেও তা সমকালীন সমাজ ও জীবনের প্রতিচ্ছবি। সেই দৃষ্টিতে চর্যাপদ বাংলা সাহিত্যের প্রাচীনতম ঐতিহাসিক নিদর্শন।পাল ও সেন রাজাদের দীর্ঘ দুশো বছরের রাজনৈতিক উত্থান পতনের অস্থিরতায় বাংলার সমাজজীবনে যে ভাঙা-গড়া চলতে থাকে, চর্যাপদে তারই প্রতিফলন ঘটেছে।
• ধর্ম সমন্বয়: চর্যাযুগের বাংলাদেশে বিভিন্ন আদর্শের সমন্বয়ের আত্মব্যাপ্তি এবং আত্ম স্বাতন্ত্র রক্ষার প্রবল সচেতনা যুগপৎ প্রচলিত ছিল। ফলে চর্যার ধর্মমতের মধ্যে হিন্দু ব্রাহ্মণ্যতান্ত্রিক দেহবাদের ধারা অনেকটা পরিমাণে প্রবেশ করেছিল।ডক্টর নীহাররঞ্জন রায়ের মতে এই মিলন পাল পর্বের শেষের দিকে আরম্ভ হয়েছিল। বৌদ্ধ সাধনার সঙ্গে বাংলার এই তান্ত্রিক সহজ সাধনার যোগবন্ধন একটি ঐতিহাসিক ঘটনা।
• বাঙালির স্বাতন্ত্রপ্রিয়তা: ভিন্ন ধর্মের সাধন পদ্ধতির সমন্বয় ঘটলেও উন্নাসিকতাগর্বী আর্য ব্রাহ্মণ্য সংস্কৃতি স্বাতন্ত্রপ্রিয় বাংলায় সাদর অভ্যর্থনা লাভ করেনি। চর্যাপদে সিদ্ধাচার্যগণ আচার-আচরণ সর্বস্ব বেদ-ধর্মের দুর্বলতার প্রতি কটাক্ষ করে বলেছেন-
"জাহের বান চিহ্ণ রূপ ণ জানী
কিন্তু বৌদ্ধ তান্ত্রিক সাধনা খুব সহজেই স্বাতন্ত্র প্রিয় বাঙালির হৃদয় জয় করেছিল।
• যুগ সীমানার পরিবর্তন: চর্যাপদ আবিষ্কৃত হওয়ার পূর্বে বাংলা সাহিত্যের প্রাচীনতম যুগ সীমানা ছিল মনসামঙ্গল। কিন্তু চর্যাপদ আবিষ্কৃত হওয়ায় তা প্রায় আড়াইশো বছর অতীতে সম্প্রসারিত হয়। বাংলা সাহিত্যের ইতিহাসে এটি নিঃসন্দেহে একটি গুরুত্বপূর্ণ ঘটনা।
• পূর্ববঙ্গের বৌদ্ধধর্ম: তৎকালীন বঙ্গালদেশ বা পূর্ববঙ্গে ও বৌদ্ধ ধর্ম প্রচার লাভ করেছিল- এ ঐতিহাসিক ঘটনার সাক্ষ্য বহন করে - "আদি ভুসুক বঙ্গালি ভইলী" পদটি।
• অস্পৃশ্যতা ও বর্ণভেদ: তখনকার উচ্চ- নীচ, স্পৃশ্য, অস্পৃশ্য, ভেদাভেদ বিদীর্ণ সমাজের কলঙ্কিত মুখচ্ছবি প্রকাশিত হয়েছে চর্চার কোনো কোনো পদে। অস্পৃশ্য বলে একঘরে করে রাখার প্রথাও প্রচলিত ছিল-
"টালতো ঘর মোর নাহি পড়বেষী"- পদটিতে তার প্রমাণ মেলে।
• তৎকালীন জীবনচিত্র: সমকালীন জীবনচিত্র ও ইতিহাসের একটি অংশ। চর্যাপদে সমকালীন জীবনচিত্রের স্পষ্ট পরিচয় সুমুদ্রিত। নদীমাতৃক বাংলার খেয়া ও সাঁকো পারাপারের দৃশ্য, নৌকার বিভিন্ন অংশের বর্ণনা, সাধারণ মানুষের আমোদ-প্রমোদ,পোশাক-পরিচ্ছদ, নৃত্যগীত নাটকাভিনয়, অভাব-অনটন এমনকি শুঁড়িখানার মদ্যপানের চিত্র ও অংকিত হয়েছে। এ সকল খণ্ড ক্ষুদ্র চিত্রের সমন্বয়ে তৎকালীন যুগ, সমাজ ও মানব জীবনের আলোকচিত্র আমাদের সামনে উজ্জ্বল হয়ে ওঠে।
• উপসংহার: চর্যার সাধনতত্ত্ব ও নির্বাণ লাভের  উপায়গুলির রুপক চিত্রের মধ্যে ইতিহাসের উপকরণের ছড়াছড়ি। চর্যাপদ যদিও বৌদ্ধ সাধন সঙ্গীত তা সত্বেও তা সমকালীন ইতিহাসের জীবন্ত দলিল।
সাহিত্যমূল্য
• ভূমিকা: "প্রতীক রূপকের সাহায্যে চিত্র সৃষ্টি, আখ্যানের ইঙ্গিত, মানব চরিত্রের মধ্যে সুখ-দুঃখের বিরহ মিলনের দৈনন্দিন জীবন চিত্র চর্যার দর্শন ও তত্ত্বের নিষ্প্রাণতাকে কাব্যরসের স্পর্শে সজীব করিয়াছে"- অ .কু. ব
বাংলা সাহিত্যের শ্রেষ্ঠ ইতিহাসকার ডঃ অসিতকুমার বন্দ্যোপাধ্যায় এর এই মন্তব্যকে পাথেয় করে চর্যাপদের সাহিত্যমূল্য বিচারে অগ্রসর হওয়া যাক। আমরা জানি যে, চর্যাপদ বৌদ্ধ সহজিয়া সাধন সংগীত। ধর্মাচরণের গুহ্য সংকেত, নির্বাণতত্ত্ব ও দর্শনই চর্যার আলোচ্য বিষয় হলেও উক্ত বিষয়কে প্রকাশ করতে গিয়ে চর্যার সিদ্ধাচার্য কবিরা যে রূপক, প্রতীক ও চিত্রকল্পের ব্যবহার করেছেন তা তৎকালীন সমাজ, প্রকৃতি ও জীবনের রসসিক্ত খন্ডচিত্র- যা চর্যাপদকে সাহিত্যগুণ সমৃদ্ধ করে তুলেছে।
• প্রকৃতি বর্ণনা: চর্যাপদের পদগুলির মধ্যে গভীর গূঢ় অর্থ থাকলেও তার বাইরের সাধারণ অর্থে বহুপদে শ্যাম-তন্বী বঙ্গ প্রকৃতির নির্মল চিত্র ফুটে উঠেছে। তার নমুনা চর্যার ২৮ সংখ্যক পদটিতে মেলে-
"উঁচা উঁচা পাবত তঁহি বসই সবরী বালী
মোরঙ্গ পীচ্ছ পরহিন সবরী গীবত গুঞ্জরী মালী"
পদটিতে শবরী বালিকার প্রেক্ষাপটে চারপাশের আকাশ-বাতাস, পাহাড়-পর্বত, শ্যামল বৃক্ষশোভা, বর্ণময় ফুল এমনকি সোনালী রোদের প্রতিফলন যেন পাহাড়ি বন্য প্রকৃতির অসাধারণ চিত্ররূপ- যা আধুনিক সাহিত্যের প্রকৃতি বর্ণনার চেয়ে কোনো অংশে কম নয়।
• রূপক, প্রতীক চিত্রকল্প: রূপক,প্রতীক ,চিত্রকল্প ব্যবহারেও চর্যাপদ সাহিত্য গুণান্বিত হয়ে উঠেছে।
"টালত ঘর মোর নাহি পড়বেষী" অথবা "আপনা মাংসে হরিণা বৈরী"- প্রভৃতি পদের পংক্তিতে পংক্তিতে রূপক, প্রতীক ও চিত্রকল্পের প্রয়োগ লক্ষ্য করা যায়।
• আখ্যানধর্মীতা: আখ্যানধর্মীতা চর্যাপদের সার্থক সাহিত্য হয়ে ওঠার আরেকটি কারণ। চর্যার কোনো কোনো পদে আখ্যান বা  কাহিনির সন্ধান মেলে। ৫০ সংখ্যক পদে চাঁচের বেড়া দেওয়া ঘরে শবর বালিকার জীবনচিত্র কাহিনীর মতো উপস্থাপিত হয়েছে।
• বাস্তব জীবনচিত্র: "যথার্থ সাহিত্য জীবন সম্ভব"। চর্যার ১৯ সংখ্যক-
"কাহ্ণ ডোম্বী বিবাহে চলিআ" পদে বিবাহ এবং মর্তমানবের দেহাসক্ত প্রেমের চিত্র, "টালত ঘর মোর" পদে দরিদ্র মানবের বাস্তব চিত্র অংকিত হয়েছে। যে বাস্তব জীবনচিত্র বা বাস্তবতা আধুনিক সাহিত্যের প্রধান লক্ষণ, চর্যাপদে ও সেই মর্মগ্রাহী বাস্তব জীবনচিত্রের অভাব নেই।
• ছন্দ: শুধু অলংকারের কারুকার্যে নয়, ছান্দসিক সাবলীলতায় ও চর্যাপদ গুলি আকর্ষণীয় হয়ে উঠেছে। মাত্রা সমতার কিছু অসংগতি থাকলেও পয়ার, ত্রিপদী ছন্দের ব্যবহার চর্যাপদ গুলির নির্মিতিকে আরও সমৃদ্ধ করেছে।
• উপসংহার: উপরিউক্ত বৈশিষ্ট্যগুলি আলোচনা করে বলা যায় যে বৌদ্ধ সাধন সংগীত হলেও চর্যাপদ আদর্শ সাহিত্য হয়ে উঠেছে। চর্যার ভাব ও রূপ সাহিত্য গুণের দিক থেকে উৎকৃষ্ট ছিল বলেই পরবর্তী সাহিত্যে তাঁর স্পষ্ট প্রভাব পড়েছিল। ডক্টর ভূদেব চৌধুরী যথার্থই মন্তব্য করেছেন- "অষ্টাদশ শতকের শাক্ত সঙ্গীত ও শ্যামাগীতি যে কারণে এবং যে অর্থে উৎকৃষ্ট গীতি সাহিত্য, সেই কারণে এবং সেই অর্থেই চর্চাপদাবলী ও সার্থক সাহিত্যসৃষ্ট"।
চর্যাপদের সমাজচিত্র
• ভূমিকা: সাহিত্য সমাজের দর্পণ। অ্যারিস্টটলের ভাষায়-"Art is imitation of life". কবিরা যেহেতু কোন সমাজেরই মানুষ তাই তাঁদের রচনায় কখনো সচেতনভাবে, কখনো বা তাদের অজান্তেই সমকালীন সমাজের সত্য ছবি ফুটে ওঠে। চর্যার সিদ্ধাচার্য কবিরা সহজিয়া সাধন পদ্ধতি ও ধর্মীয় তত্ত্ব কথাকে প্রকাশ করতে গিয়ে তৎকালীন সমাজ ও লৌকিক জীবনের নানা চিত্রের আশ্রয় গ্রহণ করেছেন। ফলে তাঁদের অজান্তেই চর্যাপদগুলিতে  তৎকালীন পরিবেশ, প্রকৃতি ও সমাজের জীবন্ত খণ্ডচিত্র ফুটে উঠেছে।
• ভূপ্রকৃতি ও যোগাযোগ: "নৌবাহী নৌকা টান অ গুণে"- সরহপাদের এই পদটি সহ বিভিন্ন পদে তৎকালীন নদীমাতৃক বাংলার ভূ প্রকৃতি, জলপথে যাতায়াত বা যোগাযোগ ব্যবস্থার চিত্র ফুটে উঠেছে।
• সম্প্রদায় ও জীবিকা: এছাড়া চর্যার বিভিন্ন পদে তৎকালীন সমাজের অন্তজশ্রেণীর মাঝিমাল্লা, তাঁতি, শবর, মাহুত, শুঁড়ি,কাপালিক, নট প্রভৃতি সম্প্রদায় এবং নৌকা বাওয়া, দুগ্ধ দোহন,চাঙারি বোনা, পশু শিকার, তাঁতবোনা প্রভৃতি জীবিকার পরিচয় পাওয়া যায়।
• দারিদ্র লাঞ্ছিত জীবন চিত্র: "হাঁড়িত ভাত নাহি নিতি আবেশী "-পদটিতে তখনকার শ্রমজীবী নিম্ন শ্রেণীর মানুষের দারিদ্র্য লাঞ্ছিত জীবনের বাস্তবচিত্র উজ্জ্বল হয়ে উঠেছে।
• দস্যু ভয়: সেই সমাজের অবস্থা ছিল অরাজক। চোর-ডাকাত, জলদস্যুর ভয় ছিল। তারও প্রমাণ চর্যাপদে দুষ্প্রাপ্য নয়।যেমন- "কানেট চৌরে নিল" অথবা "সোনা রূঅ মোর কিম্পি ণ থাকিউ"‌
• বিচারব্যবস্থা: তবে সমাজে যেমন চোর ডাকাত দস্যুর উৎপাত ছিল, তেমনি বিচার ব্যবস্থার অস্তিত্বের ও প্রমাণ মেলে। চোর ধরার জন্য "দুষাধী" অর্থাৎ দারোগা এবং শাস্তির জন্য "উআরি" অর্থাৎ থানার ব্যবস্থার কথা ও চর্যাপদ থেকে জানা যায়।
• খাদ্য: সেই সমাজে মানুষ ভাত, মাছ, হরিণের মাংস, দুধ, ফলমূল ইত্যাদি খাদ্য হিসেবে গ্রহণ করত। এছাড়া একশ্রেণীর মানুষের মাদকাসক্তি ও নেশাগ্রস্ত ব্যক্তির উন্মত্ত আচরণের ও স্পষ্ট ছবি চর্যাপদে  মুদ্রিত আছে।
• সামাজিক ও ধর্মীয় উৎসব: চর্যার পদগুলিকে তৎকালীন ধর্মীয় ও সামাজিক নানা আচার-বিচার, উৎসব-অনুষ্ঠান,ক্রিয়াকর্মের ও পরিচয় পাওয়া যায়। "ডোম্বী বিবাহিআ অহারিউ জাম"- পদটিতে ধুমধাম করে বিবাহ অনুষ্ঠানের বর্ণনা পাওয়া যায়। উৎসব অনুষ্ঠানে ডমরু, মাদল, বাঁশী, বীণা প্রভৃতি বাদ্য বাজনা ও নৃত্যগীতের আয়োজন ও থাকতো। "নাচন্তী গাইল বাজন্তী দেবী" পঙ্কতিটি তারই সাক্ষ্যবাহী।
• যৌতুক প্রথা: বিবাহ উৎসবে যৌতুক প্রথা ও প্রচলিত ছিল। "জাউতুকে কি অ আনতু ধাম" - পঙ্কতি বিবাহে যৌতুক দেওয়া রীতির পরিচয় পাওয়া যায়।
• গৃহস্থ সংসার: শশুর, শাশুড়ি, ননদ পরিবৃত গৃহস্থবধূর সংসার, আঁতুরঘর,হাঁড়ি ঘড়া প্রভৃতি নিত্যব্যবহার্য বাসনপত্র, টাঙ্গি-কুঠার প্রভৃতি হাতিয়ারের ব্যবহার- এককথায় চর্যাপদে গৃহস্থ সংসারের স্পষ্ট ছবি বর্তমান।
• বর্ণভেদ ও অস্পৃশ্যতা: জাতপাতের বিভেদ ও অস্পৃশ্যতা বিদীর্ণ সমাজের কলঙ্কিত মুখচ্ছবি ও ফুটে উঠেছে চর্যাপদে। অস্পৃশ্য বলে একঘরে করে রাখার প্রথা প্রচলিত ছিল। "টালত ঘর মোর নাহি পড়বেশী"- পদটিতে সেই একাকীত্বের ছবি মর্মস্পর্শী ভাষায় অঙ্কিত হয়েছে।
• উপসংহার: চর্যাপদ যদিও বৌদ্ধ সাধন সংগীত তার সত্বেও তা সমকালীন সমাজের জীবন্ত দলিল এবং সম্ভবত এই সমাজ ব্যবস্থায় সমকালীন গৌড় বঙ্গের সমাজ জীবনেরই ছায়াপাত ঘটেছে।
চর্যাপদে নারীদের অবস্থান
চর্যাপদের যুগে নারীরা খুব স্বাধীন ছিলেন বলে জানা যায়। তারা স্বেচ্ছায় সঙ্গী ও পেশা নির্বাচনের অধিকার রাখতেন। কুক্করীপা গৃহবধূর ছল করা নিয়ে বলেছেন, "সে দিনের বেলায় কাকের ডাকে ভয় পায়, কিন্তু রাতে প্রেমিকের সঙ্গে দেখা করতে যায়।" ডোম্বীপাদের ১৪ নম্বর পদে নারীদের নৌকা চালনা, লোক পারাপার, নৌকার জলসিঞ্চন ইত্যাদি কর্মে অংশগ্রহণের উল্লেখ পাওয়া যায়। এছাড়া সেসময় নারীরা গুরুর স্থানও অধিকার করেছিল।
চর্যার যুগে নারীরা ছিল স্বাধীন। তারা স্বেচ্ছায় পেশা ও সঙ্গী নির্বাচনের অধিকার রাখত। কুকুরীপা এর ২ নং পদে পাওয়া যায় গৃহবধূটি বেশ ছল জানে। সে দিনের বেলায় কাকের ডাকে ভয় পায়। কিন্তু রাতে প্রেমিকের সাথে দেখা করতে যায়। ১০ নং পদে জানা যায় এক ডােমনী নগরে তাঁত ও চেঙারি বিক্রি করে। কাহ্নপা এর ১৮ নং পদে ডােমনীর ছিনালী করার কথা আছে। ডােম্বীপাদের ১৪ নং পদে নারীদের নৌকা চালানাে, নৌকার জল সেচন, লােক পারাপার ইত্যাদি কর্মে নিযুক্ত থাকার কথা জানা যায়। তাছাড়া নারীরা গুরুপদও অধিকার করেছিল।
প্রবাদ
চর্যাপদে প্রবাদ বাক্য ৬টি। এগুলো হলো:
গ্রন্থসূত্র
চর্যা পদসংকলন
সাহিত্যের ইতিহাস ও অন্যান্য আলোচনা
মধু-বিদ্যা
মধু-বিদ্যা বা মধু-জ্ঞান হল আত্মের পরম সুখ; এবং এটি গুরুত্বপূর্ণ বৈদিক শিক্ষা। এটি উপনিষদিক ধারণা। উক্ত জ্ঞান যোগ্য শিষ্য গুরুর নিকট হতে, যোগ্য পুত্র পিতার নিকট হতে লাভ করে। দেবতা ইন্দ্র ঋষি দধীচিকে মধু-বিদ্যা শিক্ষা দিয়েছিলেন এই সতর্কতার সাথে যে এটি অন্য কাউকে জানানো উচিত নয়।
বৈদিক পটভূমি
ঋগ্বেদে, সোম, গভীর আধ্যাত্মিক সত্যের জন্য বৈদিক প্রতীক, মধু, অমৃত, দেবতা এবং পুরুষ উভয়ের দ্বারা চাওয়া অমরত্বের পানীয় হিসাবে সম্বোধন করা হয়েছে। ঋষি বামদেব বর্ণনা করেছেন কীভাবে মধু বা সোম মতবাদের জ্ঞানের সঞ্চয় তার অন্ধকার সময়ে হঠাৎ বাজপাখির মাধ্যমে তার কাছে এসেছিল। ঋগ্বেদে ঋষি দধীচির নাম পাওয়া যায়, এবং তিনি ছিলেন বৈদিক খ্যাত ঋষি। ঋষি কাক্ষিবন, ঋগ্বেদ সূক্ত ১১৯ যা অশ্বিনদের উদ্দেশে সম্বোধন করা হয়েছে, মন্ত্র ৯-এ আমাদের বলেন: "उत स्या वां मधुमन्मक्षिकारपन्मदे सोमरयौशिजा हुवन्यति । युवं दधीचो मन आ विवास्थोऽथा शिरः प्रति वामश्व्यं वदत् ।।
মধুর আকাঙ্খিত মৌমাছি তোমার জন্য স্তব-গান গেয়েছে। সোমার আনন্দে আউশিজ বলেছে কিভাবে দধীচি, তার ঘোড়ার মাথা নিরাময়ের পর তার মনের গোপন কথা তোমাকে বলেছিল।"
দধীচির প্রকাশ
দধীচি মধু-বিদ্যার রহস্য জানতেন; তিনি জিনিসগুলির পারস্পরিক আন্তঃনির্ভরতার মতবাদকে ধারণ করেছিলেন, কারণ সমস্ত জিনিসই স্বয়ং এবং এর মাধ্যমে অবিচ্ছিন্নভাবে সংযুক্ত। তার মতে, "বস্তু ও আত্মা পরমাত্মার মধ্যে এবং তার মাধ্যমে সংযুক্ত রয়েছে। এমন কিছুর অস্তিত্ব নেই যা পরমাত্মা দ্বারা আবৃত নয়।" এইভাবে, তিনি একের সর্বোচ্চ অস্তিত্বের মতবাদ এবং অনেকের আপাত অস্তিত্বের শিক্ষা দিয়েছিলেন। দধীচির মতে, "সূর্য দেবতাদের মধু, এবং এর মধ্যে স্বর্গ বাঁকানো বাঁশ। মধ্যবর্তী স্থান হল মৌচাক। রশ্মি হল বংশধর। সেই সূর্যের, যেগুলো পূর্বের রশ্মি, তারা নিজেই তার পূর্বের কোষ। ঋক্-মন্ত্রগুলি আসলেই মৌমাছি। ঋগ্বেদ প্রকৃতপক্ষে ফুল। সেই জলগুলিই অমৃত। তারা, যা প্রকৃতপক্ষে এই ঋক্-মন্ত্র – এই ঋগ্বেদকে উত্তপ্ত করেছে। যা উত্তপ্ত হয়েছিল তা থেকে খ্যাতি, দীপ্তি, অঙ্গ-প্রত্যঙ্গের তেজ, শক্তি ও ভোজ্য খাদ্যরূপে রস নির্গত হয়। এটি প্রচুর পরিমাণে প্রবাহিত হয়েছিল এবং সূর্যের এক পাশে বসতি স্থাপন করেছিল। আসলে এটাই, যা সূর্যের লাল চেহারা। এইভাবে, তিনি রঙের স্কিম বর্ণনা করতে শুরু করেন - লাল, সাদা ও কালো যা সূর্যের বিভিন্ন রং, এবং উপসংহারে পৌঁছেছেন যে বেদ প্রকৃতপক্ষে অমৃত।"
তন্ত্র সাধনা
জীবকে শিব-এ রূপান্তর করা তন্ত্র সাধনার লক্ষ্য; জীব হল শিব যাঁর মুক্তির জন্য সংস্কারের কারণে বন্ধন থাকা উচিত। একজন সাধক যখন দীক্ষা নেন তখন তিনি সংস্কারের আরও বৃদ্ধি বন্ধ করার শিল্প শিখেন। এই শিল্পটি মধু-বিদ্যা নামে পরিচিত যার অনুশীলন  সংস্কারের বীজ পোড়ায় এবং মুক্তির পথ প্রশস্ত করে।
তাৎপর্য
মধু-বিদ্যা উপাসনার উপনিষদিক পরিকল্পনায় অনন্য স্থান দখল করে আছে, এটির অত্যন্ত গোপন তাৎপর্য এবং অদ্ভুতভাবে রহস্যময় উপস্থাপনার কারণে। ছান্দোগ্য উপনিষদ সূর্যকে প্রধান প্রতীক হিসেবে গ্রহণ করে এবং সেখানে বিদ্যা তৈরি করে; বৃহদারণ্যক উপনিষদ তাদের পারস্পরিক আন্তঃনির্ভরতা প্রদর্শন করে একটি দীর্ঘ কারণ ও প্রভাবকে চিত্রিত করে এবং অবশেষে আত্মার দিকে নিয়ে যায় যাকে অন্য সবকিছুর সর্বোচ্চ উৎস হিসেবে দেখানো হয়। শঙ্কর মধু কে প্রভাব মানে, এবং তিনি আনন্দের প্রাথমিক অনুভূতিও গ্রহণ করেন। যে প্রভাবগুলি প্রবাহিত হয় তা নিছক কাল্পনিক জিনিস নয় বরং বাস্তবতা যা কল্পনা করা হয়; প্রতিটি প্রভাব নির্দিষ্ট আকার বা রঙে রূপ নেয় যা এর সংমিশ্রণ ও সম্পূর্ণতাকে নির্দেশ করে কিন্তু সার বা মধুর কোনও নির্দিষ্ট রূপ বা রঙ নেই কারণ এটি সমস্ত প্রকাশের বাইরে। এটি সূর্যের কেন্দ্রে হেভিং দ্বারা স্বীকৃত হয়। ছান্দোগ্য উপনিষদ এই বলে শেষ করে যে, যিনি এই জ্ঞান লাভ করেন, তাঁর কাছে অনন্ত দিনের ভোর হয়। বৃহদারণ্যক উপনিষদের ক্ষেত্রে, সারাংশের অনুসন্ধান শুরু হয় পৃথিবী দিয়ে, সমস্ত ভূত বা প্রাণীর সারমর্ম, পৃথিবীর প্রভাব ও সারাংশ অভিন্ন। সমস্ত শারীরিক, নৈতিক ও মনস্তাত্ত্বিক নীতিগুলি মানুষকে তৈরি করে যে এই নীতিগুলি তৈরি করে, মানুষের বাইরে দেহ, মন ইত্যাদির সংমিশ্রিত আত্ম, এই সবের প্রযোজক – এই ব্রহ্ম হলেন আত্মা, অন্বেষণকারীর স্বয়ং; এটি ছাড়া কিছুই বিদ্যমান নেই, সবকিছুই সবকিছুর প্রকৃতির।
অঙ্কুশ হাজরা
অঙ্কুশ হাজরা ভারতীয় পশ্চিমবাংলা চলচ্চিত্র অভিনেতা। বর্তমানে তিনি টলিউডের অন্যতম জনপ্রিয় নায়ক। ২০১০ সালে মুক্তিপ্রাপ্ত তার প্রথম ছবি কেল্লাফতে। এখানে তিনি নায়িকা রুপশ্রীর বিপরীতে অভিনয় করেন। যদিও এই ছবিটি গড়পড়তা হিট হয়েছিল, কিন্তু এখানে তার অভিনয় সবার দৃষ্টি আকর্ষণ করে। এর পর-পরই মুক্তি পায় এসকে মুভিজের ব্যানারে তার দ্বিতীয় ছবি ইডিয়ট। এতে তিনি বিখ্যাত অভিনেত্রী শ্রাবন্তীর বিপরীতে অভিনয় করেন। তার চতুর্থ ছবি খিলাড়ি ২০১৩ সালের দুর্গা পূজায় মুক্তি পেয়ছিল। এতে তিনি নুসরাত জাহানের বিপরীতে অভিনয় করেন। এবং বর্তমানে তিনি মির্জা মুভির শুটিং করছেন।
শৈশব ও আত্মজীবনী
অঙ্কুশ পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।
অভিনয় জীবন
অঙ্কুশ রোমান্টিক-কমেডি ছবি কেল্লাফতেতে অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় ইডিয়ট। ছবিটি ব্লকবাস্টার না হলেও এর তোকে হেব্বি লাগছে এবং পাগলি তোকে রাখব বড়ো আদরে গানদ্বয় জনপ্রিয় হয়।
২০১৩ সালে পুনরায় শ্রাবন্তীর বিপরীতে এবং এসকে মুভিজের ব্যানারে মুক্তি পায় কানামাছি। এই চলচ্চিত্র পরিচালনা করেন রাজ চক্রবর্তী। একই বছর ১১ই অক্টোবর মুক্তি পায় তার চতুর্থ চলচ্চিত্র খিলাড়ি। আবারো এসকে মুভিজের ব্যানারে নির্মিত এই ছবিতে অঙ্কুশের বিপরীতে ছিলেন নুসরাত জাহান। অশোক পাতি এই ছবিটির পরিচালক। এই ছবিটি অপর দুই প্রযোজনা সংস্থা শ্রী ভেঙ্কটেশ ফিল্মস ও সুরিন্দার ফিল্মসের মুক্তি দেয়া দুইটি চলচ্চিত্রের সাথে মুক্তি পায়। এই দুটি চলচ্চিত্র হল শ্রী ভেঙ্কটেশ ফিল্মস প্রযোজিত ও সৃজিত মুখোপাধ্যায় পরিচালিত প্রসেনজিত চট্টোপাধ্যায়সহ আরো অনেক অভিনীত কাকাবাবু সিরিজের জনপ্রিয় কাহিনীর ওপর নির্মিত মিশর রহস্য; এবং সুরিন্দার ফিল্মস প্রযোজিত ও রাজা চন্দ পরিচালিত সুপারস্টার দেব ও কোয়েল মল্লিক অভিনীত রংবাজ।
ক্যালিফোর্নিয়ার স্টেট রুট ২৪৪
ক্যালিফোর্নিয়ার স্টেট রুট ২৪৪ মার্কিন যুক্তরাষ্ট্রের একটি মহাসড়ক। কার্যত স্টেট রুট ২৪৪ বা এসআর ২৪৪ উত্তরপূর্বে সাক্রামেন্টো, ক্যালিফোর্নিয়া, মার্কিন যুক্তরাষ্ট্রের একটি অস্বাক্ষরিত স্বল্প ফ্রিওয়ে সংযোগ। এটা আবার্ন বুলেভারের (পুরানো লিঙ্কন হাইওয়ে - সাবেক ইউ.এস রুট ৪০/ ইউ.এস রুট ৯৯ই) সাথে ইন্টারস্টেট ৮০ এবং ইন্টারস্টেট ৮০ বাণিজ্যিক (স্টেট রুট ৫১) মোড়ের সংযোগ সাধন করেছে। এসআর ২৪৪ প্রথম আইন প্রণীত রুট ২৮৮ হিসাবে ১৯৫৯ সালে রাজ্যের মহাসড়ক ব্যবস্থায় যোগ হয়েছিল এবং ১৯৬৪ এর নূতন সংখ্যার মধ্যে এসআর ২৪৪ হিসাবে নূতন সংখ্যা দেত্তয়া হয়েছিল। এই রাস্তাটির অংশ ১৯৯৪ এর পরে সিস্টেম থেকে মুছে ফেলা হয়েছে।
যাত্রাপথে বিবরণ
ওয়াট অ্যাভিনিউয়ের আই-৮০ শেষের পশ্চিম প্রান্তস্থ বাঁকের ঠিক পূর্বে এসআর ২৪৪ শুরু হয়েছে। ঠিক এর পূর্বে, বিভিন্ন সংযোগকারী বাঁক আই-৮০ ও বাণিজ্যিক আই-৮০ উভয়ই বাণিজ্যিক আই-৮০ এর প্রান্তের নিচে এসআর ২৪৪ হিসাবে অতিক্রম করেছে। এসআর ২৪৪ শেষ হয়েছে আবার্ন বউলিভারড এ, ঠিক রেনফ্রি পার্কের কাছে সাক্রামেন্টো শহরের সীমায় প্রবেশ করেছে।
ইতিহাস
লেজিসলেটিভ রুট ২৮৮ একটি প্রস্তাবিত রুট হিসাবে প্রি-১৯৬৪ লেজিসলেটিভ রুট ৩ এবং সাক্রামেন্টো পূর্বের উত্তরপূর্ব প্রি-১৯৬৪ লেজিসলেটিভ রুট ২৪২ (বর্তমানে আই-৮০ এবং এস.আর ৫১) থেকে ফেয়ার ওকস কাছাকাছি প্রি-১৯৬৪ লেজিসলেটিভ রুট ২৪৯ (অন্তর্নির্মিত স্টেট রুট ৬৫ - সানরাইস বউলিভারডের কাছাকাছি) পর্যন্ত ১৯৫৯ সালে নির্ধারিতত হয়েছিল।  ১৯৬৪ সালের পুনরায় সংখ্যায়নে, এটাতে রুট ২৪৪ সংখ্যা নির্ধারিত হয়েছিল।
১৯৬৫ সালে, একটি সংযোজিত অংশ ইউ.এস রুট ৫০ থেকে পূর্বের এস.আর. ৬৫ পর্যন্ত নির্ধারিত হয়েছিল। ১৯৭২ সালে "পরিবর্তনশীল" পাবলিক শুনানির ক্রম সংঘটিত যেখানে স্থানীয় বাসিন্দারা অন্যদের মধ্যে থেকে সাক্রামেন্টো এলাকায় প্রস্তাবিত এই রাস্তা নির্মাণের প্রতিবাদ করেছিল।  ইউ.এস রুট ৫০ এ সংযোজিত অংশ ১৯৭৫ সালে অপসারণ করা হয়েছিল এবং রাস্তার নাম সান জুয়ান এভিনিউয়ের কাছে ফেয়ার ওকস বউলিভারড এ প্রান্তে ছেঁটে ফেলা হয়। বোর্ডের সুপারভাইজার তিনটি রুটের পরিকল্পনা বাতিল করার পরে পাবলিক ফোরাম ১৯৭৬ সালের মধ্যে শেষ হয়। ১৯৯৪ সালে, আবার্ন বউলিভারড, এটার বর্তমান প্রান্তকে আবারও ছেঁটে ফেলা হয়েছে।
আই-৮০ এর যে অংশ ১৯৮১ পর্যন্ত ইন্টারস্টেট ৮৮০ ছিল, ১৯৭১ থেকে পশ্চিমে আই-৮০ সেতুর উপর পরের একটি বছর;  যাত্রাপথের তারিখ থেকে সেতুটি ছিল।
প্রস্থান পথের তালিকা
এটা ১৯৬৪ সালে থামের অগ্রভাগের সঙ্গে যুক্ত ছাড়া, পোস্ট মাইলে রাস্তা মাপা হতো, যা হয়েছিল সেই সময়ের অস্তিত্বের বিন্যাসের উপর ভিত্তি করে এবং আবশ্যিকভাবে বর্তমান দূরত্ব হিসাবে প্রতিফলিত হতো না। তারপর থেকে আর যাত্রাপথটি পুনর্নির্মাণে প্রতিফলিত হয়েছিল, এম দ্বিতীয় পুনর্নির্মাণ ইঙ্গিত করেছে, সংশোধন বা পরিবর্তনের কারণে এল সমাপতিত বোঝায়, টি অস্থায়ী শ্রেণীভুক্ত হিসেবে পোস্ট মাইল ইঙ্গিত করে(উপসর্গের সম্পূর্ণ তালিকার জন্য, পোস্টমাইলের সংজ্ঞার তালিকা দেখুন)। যে অংশগুলি নির্মাণাধীন বা স্থানীয় নিয়ন্ত্রণ থেকে পরিত্যাগ করা হয়েছে সেগুলোকে বাদ দেয়া হয়েছে। সম্পূর্ণ রাস্তা সাক্রামেন্টো প্রদেশে।
শাহেব-উদ-দিন ভার্ক
চৌধুরী স্যার শাহেব-উদ-দিন ভার্ক (মৃত্যু:১৯৪৬) ছিলেন একজন পাঞ্জাবী আইনজীবী এবং ব্রিটিশ ভারতের রাজনীতিবিদ।
জীবনী
ভার্ক ব্রিটিশ ভারতের পাঞ্জাবের শিয়ালকোট জেলায় একটি মুসলিম জাট পরিবারে জন্মগ্রহণ করেছিলেন। তিনি লাহোরের সরকারী কলেজ বিশ্ববিদ্যালয়ে পড়াশোনা করেছিলেন। ১৯১২ সালে তিনি লাহোর পৌর কমিটিতে নির্বাচিত হন। তিনি ১৯৩৩ সালে পাঞ্জাব আইন পরিষদের সদস্য হন এবং ১৯২৫ ও ১৯৩৬ সালের মধ্যে পরপর তিনবার সভাপতি নির্বাচিত হন। ১৯৩০ সালের নববর্ষ সম্মান তালিকায় তাকে নাইট ব্যাচেলর করা হয়েছিল। ১৯৩৬ সালে পরিষদ পাঞ্জাব আইনসভা দ্বারা প্রতিস্থাপিত হয় এবং ভার্ক ১৯৩৭ সালের এপ্রিল থেকে ১৯৪৫ সালের মার্চ মাস পর্যন্ত বিধানসভার স্পিকারের দায়িত্ব পালন করেন। ১৯৪৬ সালে তিনি লাহোরে মারা যান।
উইলিয়াম হেইডেন রেনল্ডস
উইলিয়াম হেইডেন রেনল্ডস (২৯ জুন,১৮৪৭-ফেব্রুয়ারি ১৯৩৫) ১৯১০ খ্রিষ্টাব্দ থেকে ১৯১৩ খ্রিষ্টাব্দ পর্যন্ত অর্ল্যান্ডোর কুড়িতম মেয়র ছিলেন। এছাড়াও তিনি ১৯০৮ খ্রিষ্টাব্দ থেকে ১৯১৪ খ্রিষ্টাব্দ পর্যন্ত ওরাল্যান্ডো টেলিফোন কোম্পানীর মালিক ছিলেন। ১৯৩৫ সালে তিনি ৮৭ বছর বয়সে মারা যান।
সুসান্না অমাতুনি
সুসান্না (শুশানিক) অমাতুনি ( Շուշանիկ (Սուսաննա) Բակենի Ամատունի, ২৮ ফেব্রুয়ারি, ১৯২৪, ইয়েরেভান - মার্চ ২০, ২০১০, ইয়েরেভান) ছিলেন একজন সোভিয়েত আর্মেনিয়ান শিল্প সমালোচক, সংগীতজ্ঞ, ড. অফ আর্টস (১৯৮৮), অধ্যাপক (১৯৯৭), ইউএসএসআর (১৯৬৬)-এর সম্মানিত শিক্ষক। থাম্ব|অমাতুনি সুসান্না, গেঘুনি চিচিয়ান প্রমুখ।
জীবনপঞ্জি
সুসান্না (শুশানিক) বাবকেন অমাতুনি ১৯২৪ খ্রিষ্টাব্দে আর্মেনিয়ার ইয়েরেভেনে জন্মগ্রহণ করেন। ১৯৪৩ খ্রিষ্টাব্দে তিনি আর্মেনিয়ার লেনিনাকান শিরাক স্টেট বিশ্ববিদ্যালয় থেকে পদার্থবিজ্ঞান এবং গণিত বিভাগে এবং ১৯৪৪ খ্রিষ্টাব্দে লেনিনাকানের কারা-মুর্জা সংগীত মহাবিদ্যালয় থেকে স্নাতক হন। তিনি নেসিন মিউজিক অ্যান্ড পেডাগগি ইনস্টিটিউটে সংগীতশাস্ত্র এবং সংগীত রচনা বিভাগে পড়াশোনা করেছেন যা সেখানকার সবচেয়ে কঠিন বিষয় হিসাবে বিবেচিত হোত। ১৯৫১ খ্রিষ্টাব্দে তিনি আর্মেনিয়ায় ফিরে আসেন এবং ১৯৬৮ খ্রিষ্টাব্দ পর্যন্ত ইয়েরেভেনের চাইকোভস্কি সংগীত বিদ্যালয়ে সংগীত শাস্ত্রের বিষয়গুলো পড়াতেন। ১৯৬১ খ্রিষ্টাব্দে তাকে ইয়েরেভেনের কোমিতাস স্টেট কনজার্ভেটরিতে শিক্ষকতা করার জন্যে আমন্ত্রণ জানানো হয়েছিল, যেখানে তিনি তার নিজের তৈরি করা অনন্য পদ্ধতি প্রয়োগ করেছিলেন এবং শাস্ত্রীয় বিভাগের জন্য সংগীত বিশ্লেষণের এক বিশেষ পাঠ শিখিয়েছিলেন। এই বিষয়ের সঙ্গে সঙ্গে এসবি অমাতুনি পিয়ানো শিক্ষার পদ্ধতি এবং অন্যান্য পাঠক্রমও শিখিয়েছিলেন। ১৯৮৮ খ্রিষ্টাব্দে তিনি তার 'আরনো বাবাজানিয়ান, যন্ত্রসংগীত রচনা' এই প্রবন্ধের জন্য ডক্টর অফ আর্টস সম্মানে ভূষিত হয়েছিলেন।
কর্মসমূহ
অধ্যাপক অমাতুনি পঞ্চাশটির বেশি বিজ্ঞানভিত্তিক নিবন্ধের লেখক। মস্কো, লেনিনগ্রাদ, ৎবিলিসি, ইয়েরেভানের মতো সোভিয়েতের বিভিন্ন শহরে তিনি অসংখ্য বৈজ্ঞানিক আলোচনাসভায় অংশ নিয়েছিলেন। তার বিভিন্ন ধরনের রচনার মধ্যে আছে: 'আরনো বাবাজানিয়ান, যন্ত্রসংগীত রচনা', 'গেঘুনি চিচিয়ান্স লাইফ অ্যান্ড ওয়ার্কস' (ইয়েরেভান, ২০০৩), ধারাবাহিক পাঠ্য বই 'মিউজক লিটারেচার ফর সিক্সথ গ্রেড অফ মিউজিক স্কুল', মিউজিক লিটারেচার ফর সেভেন্থ গ্রেড অফ মিউজিক স্কুল' ( প্রথম এবং দ্বিতীয় সংস্করণ)। তার বৈজ্ঞানিক গবেষণাপূর্ণ বিশ্লেষণাত্মক সুরেলা এবং রচনাশৈলীর পরিচয় পাওয়া যায়  সায়াত-নোভা, কোমিটাস, আরনো বাবাজানিয়ান, আনুশাভান তেরঘেভন্ডিয়ান, হারো স্তেপানিয়ান, গেঘুনি চিচিয়ান এবং অন্যান্য সংগীতকারদের নিয়ে বিভিন্ন রচনায়।
আর১২৭/আর১৩৪ (নিউ ইয়র্ক সিটি সাবওয়ে কার)
থাম্ব|আর১৩৪ আর১২৭ এবং আর১৩৪ গুলি হল নিউ ইয়র্ক সিটি সাবওয়েতে চলাচলের উদ্দেশ্যে নির্মিত যান, যেগুলো নির্মাণ করেছেন জাপানের কোবেতে অবস্থিত কাওসাকী হেভি ইন্ডাস্ট্রিজ। দশটি আর১২৭ নির্মিত হয়েছিল ১৯৯০-১৯৯১ সালে এবং আটটি আর১৩৪ নির্মিত হয়েছিল ১৯৯৪-১৯৯৬ সালে।
আর১২৭ এবং আর ১৩৪ এর পার্থক্য
দৃশ্যমান পার্থক্যগুলো হলো:
পোপ ষোড়শ বেনেডিক্ট
পোপ এ্যামিরেটাস ষোড়শ বেনেডিক্ট (Benedictus XVI; Benedetto XVI; জন্ম: য়োজেফ আলৈজিউস রাৎসিঙার; ; ১৬ এপ্রিল ১৯২৭ – ৩১ ডিসেম্বর ২০২২) খ্রিস্ট ধর্মীয় ক্যাথেলিক সম্প্রদায়ের সর্ব্বোচ্চ ধর্মগুরু পোপ হিসাবে ২০০৫ সাল থেকে ২০১৩ সালে পদত্যাগ করার পূর্ব পর্যন্ত দায়িত্ব পালন করেন। ১৪১৫ সালে ত্রয়োদশ গ্রেগরির পর প্রথম ব্যক্তি, যিনি মৃত্যুর আগেই পোপের দায়িত্ব ছেড়েছিলেন। পোপ দ্বিতীয় জন পল-এর মৃত্যুর পর ২০০৫ সালের ১৯ এপ্রিল তিনি পোপ নির্বাচিত হন এবং ২৪ এপ্রিল ২০০৫ সালের ২৪ এপ্রিল তারিখ অভিষিক্ত হন।
তিনি ২০২২ সালের ৩১ ডিসেম্বর মারা যান।
হেসা আউয়াল বিহসুদ জেলা
হিসা-ই-আইয়ালি বিহসুদ আফগানিস্তানের ওয়ারদক প্রদেশের অবস্থিত একটি জেলা। এই জেলারটিকে হাজারা সংখ্যাগরিষ্ঠ বসবাসকারী জনগোষ্ঠী বলা হয়ে থাকে, তবে পশতুন কুচি সম্প্রদায়ের লোকজনের চারণভূমি হিসাবেও জেলাটিকে ব্যবহার করা হয়ে থাকে। হাজিগাক খনি জেলায় অবস্থিত।
২০০৭ সাল থেকে জেলাটিতে জাতিগত সহিংসতায় এক ভয়াবহ পর্যায় চলে গিয়েছিল, যার ফলে বিপুল পরিমাণ জমি মালিকানা নিয়ে হাজারা এবং কুচি সম্প্রদায়ের মধ্যে ব্যাপক বিভেদ এবং বিতর্কের সৃষ্টি হয়েছিল। হাজারা সম্প্রদায়ের পক্ষ থেকে দাবি করা হয়েছিল যে, কুচি মিলিশিয়ারা তালেবানদের সশস্ত্র হচ্ছে এসব কাজে উস্কানি দিচ্ছে। এর ফলাফল স্বরুপ বেশ কয়েকটি গ্রাম আগুনে পুড়ে ভষ্মিভূত হয় এবং লোকজন হাজার হাজার এলাকা ছেড়ে ভয়ে পালিয়ে যায়।
মোহনপুর ইউনিয়ন, মতলব উত্তর
মোহনপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
আয়তন
মোহনপুর ইউনিয়নের আয়তন ৪,৯০০ একর।
জনসংখ্যার উপাত্ত
২০১১ সালের পরিসংখ্যান অনুযায়ী মোহনপুর ইউনিয়নের জনসংখ্যা ১৯,২০৮ জন। এর মধ্যে পুরুষ ৯,৭১৭ জন এবং মহিলা ৯,৪৯১ জন। মোট পরিবার ৪,০৬৩টি।
অবস্থান ও সীমানা
মতলব উত্তর উপজেলার পশ্চিমাংশে মোহনপুর ইউনিয়নের অবস্থান। এ ইউনিয়নের উত্তরে কলাকান্দা ইউনিয়ন, পূর্বে ছেংগারচর পৌরসভা ও গজরা ইউনিয়ন, দক্ষিণে জহিরাবাদ ইউনিয়ন ও এখলাছপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন অবস্থিত।
প্রশাসনিক কাঠামো
মোহনপুর ইউনিয়ন মতলব উত্তর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
হাট-বাজার
১.মোহনপুর বাজার ২.মাথাভাঙ্গা বাজার
ভিখো-ও যোশি
ভিখো-ও যোশি (১৯৫২ - ৩০ শে ডিসেম্বর ২০১৮) ভারতের নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ ছিলেন। তিনি জাতীয়তাবাদী গণতান্ত্রিক প্রগতিশীল দলের প্রার্থী হিসাবে দক্ষিণ অঙ্গামি -১ আসন থেকে ২০১৩ এবং ২০১৮ সালে নাগাল্যান্ড আইনসভায় নির্বাচিত হয়েছিলেন। তিনি নাগাল্যান্ড বিধানসভার স্পিকার ছিলেন।
৩০ ডিসেম্বর ২০১৯, মুম্বাইয়ের একটি হাসপাতালে ফুসফুসের ক্যান্সারে আক্রান্ত হয়ে মারা যান যোশি।
সাঁওতালি ভাষাভাষী অনুযায়ী ভারতের রাজ্যসমূহ
সাঁওতালি ভাষা হল অস্ট্রো-এশীয় ভাষাপরিবারের অন্তর্ভুক্ত মুন্ডা ভাষাগোষ্ঠীর একটি ভাষা। এটি ভারতের ঝাড়খণ্ড রাজ্যের স্থানীয় এবং সহসরকারি ভাষা। এছাড়াও ভারতের পশ্চিমবঙ্গ এবং ওড়িশা ও বিহার রাজ্যে যথেষ্ট সংখ্যক লোক এই ভাষায় কথা বলেন। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১৫তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৭৪ লক্ষ যা ভারতের মোট জনসংখ্যার ০.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ১৪০তম সর্বাধিক প্রচলিত ভাষা।
নিচের তালিকাটি সাঁওতালি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী সাঁওতালিভাষীর তালিকা নিম্নরূপ:
সুন্নিবিদ্বেষ
সুন্নিবিদ্বেষ বা প্রতিসুন্নিবাদ (সুন্নি-বিরোধিতা) হল সুন্নি মুসলমানদের প্রতি পোষিত ঘৃণা, কুসংস্কার, বৈষম্য, নিপীড়ন এবং সহিংসতা। "সুন্নিবাদ এবং সুন্নিদের প্রতি ভয় বা ঘৃণা" হিসেবে বিকল্পভাবে এটিকে "সুন্নিফোবিয়া" বা সুন্নিভীতি হিসাবেও অভিহিত করা হয়। প্রায়শই সুন্নি মুসলমানদের বিরুদ্ধাচরণস্বরুপ কিংবা তাদেরকে নেতিবাচক ভাবে উপস্থাপন করার জন্য "ওয়াহাবি" শব্দটি ব্যবহার করা হয়। মুহাম্মদ ইবনে আব্দুল ওয়াহাব অষ্টাদশ শতাব্দীর আরবের একজন সুন্নি মুসলিম সংস্কারক ছিলেন। উসমানীয় সাম্রাজ্যের ধর্মীয় ব্যক্তিরা তাকে ও তার সমর্থকদের বিধর্মী ও ধর্মত্যাগী বলে মনে করতেন। তাদের "ওয়াহাবি" শব্দটি দ্বারা চিহ্নিত করা হয়েছিল। ব্রিটিশ সাম্রাজ্য একটি কাল্পনিক "ওয়াহাবি ষড়যন্ত্র"-এর ধুয়া তুলে দ্য গ্রেট ওয়াহাবি ট্রায়ালে উপনিবেশবিরোধী সুন্নি পণ্ডিতদের এলোপাতাড়ি নিপীড়ন করত।  রাশিয়ায় ওয়াহাবি হওয়া আনুষ্ঠানিকভাবে একটি অপরাধ।  রাশিয়ার সঙ্গে জোটবদ্ধ মধ্য এশিয়ার একনায়কতন্ত্রে "ওয়াহাবি" শব্দটি যে কোন অননুমোদিত ধর্মীয় কার্যকলাপকে বোঝাতে ব্যবহৃত হয়। এর ফলে যে কোন সুন্নি মুসলিম একটি সম্ভাব্য লক্ষ্যে পরিণত হয়েছে, তা তিনি আধুনিকতাবাদী, রক্ষণশীল, রাজনৈতিক বা অরাজনৈতিক যাই হোন না কেন।
ইরাক
২০০৩ সালে ইরাক আক্রমণের পরে প্রতিষ্ঠিত ইরাক সরকার আমলাতন্ত্র, রাজনীতি, সেনা, পুলিশে সুন্নি মুসলিমদের নিয়মতান্ত্রিক বৈষম্যের জন্য দায়ী এবং একই সাথে সাম্প্রদায়িক ভাবে সুন্নি মুসলিম বন্দীদের গণহত্যা করার অভিযোগে অভিযুক্ত। ২০০৬ সালে ইরাকের গৃহযুদ্ধের সময় আল-আসকারি মসজিদে বোমা হামলার পর অনেক সুন্নি নিহত হয়েছিল।
বারওয়ানা গণহত্যা
বারওয়ানার সুন্নি গ্রামে আইএসআইএস-এর অত্যাচারের প্রতিশোধ হিসেবে শিয়া জঙ্গিরা এই গণহত্যা চালিয়েছে বলে অভিযোগ করা হয়েছে। এতে ৭০ জন বালক ও পুরুষকে হত্যা করা হয়েছিল।
মুসাব ইবনে উমায়ের মসজিদে গণহত্যা
২০১৪ সালের ২২ আগস্ট ইরাকের ইমাম ওয়াইস গ্রামের সুন্নি মুসাব ইবনে উমায়ের মসজিদে এক হামলায় শিয়া জঙ্গিরা কমপক্ষে ৭৩ জনকে হত্যা করে বলে অভিযোগ করা হয়। শুক্রবারের নামাজের সময় এই হামলা হয়। সেখানে সুন্নিদের অনেকেই নামাজে অংশ নিয়েছিলেন এবং হামলার সময় মসজিদে প্রায় ১৫০ জন নামাজী ছিলেন। পরে অভিযুক্ত জঙ্গিরা দোষী নয় বলে প্রমাণিত হয়।
হায় আল জিহাদ গণহত্যা
২০০৬ সালের ৯ জুলাই ইরাকের রাজধানী বাগদাদের হায় আল-জিহাদ এলাকায় মাহদি বাহিনীর শিয়া মিলিশিয়াদের দ্বারা পরিচালিত প্রতিশোধপরায়ণ হামলায় আনুমানিক ৪০ জন সুন্নি বেসামরিক নাগরিক নিহত হয়েছিল।
কনে অপহরণ
কনে অপহরণ বা নববধূ অপহরণ একটি প্রথা, যেখানে একজন পুরুষ যে নারীকে বিয়ে করতে চায় তাকে অপহরণ করে। এটি অপহরণের মাধ্যমে বিবাহ বা বন্দী করার মাধ্যমে বিবাহ নামেও পরিচিত।
বধূ অপহরণ বিশ্বজুড়ে এবং প্রাগৈতিহাসিক ও ইতিহাস জুড়ে অনুশীলন করা হয়েছে, দক্ষিণ-পূর্ব এশিয়ার হমং, মেক্সিকোতে তাজেল্টাল ও ইউরোপে রোমানির মতো বৈচিত্র্যময় মানুষের মধ্যে বধূ অপহরণের প্রচলন রয়েছে। এখনও বিশ্বের বিভিন্ন স্থানে বধূ অপহরণ ঘটে থাকে, কিন্তু এটি ককেসাস ও মধ্য এশিয়ায় একটি সাধারণ ঘটনা।
বধূ অপহরণ প্রায়ই (কিন্তু সবসময় নয়) বাল্যবিবাহের একটি রূপ। এটি কনের দাম, যা বর ও তার পরিবার কর্তৃক কনের পিতামাতাকে  প্রদত্ত সম্পদ এবং এটি দিতে অক্ষমতা বা অনিচ্ছার কারণের সাথে যুক্ত হতে পারে।
বধূ অপহরণকে রেপটিও থেকে আলাদা করা হয়েছে, প্রথমটি একজন পুরুষের (এবং তার বন্ধুবান্ধব ও আত্মীয়স্বজন) দ্বারা একজন মহিলার অপহরণকে বোঝায়, এবং এখনও এটি একটি ব্যাপক প্রথা, যেখানে দ্বিতীয়টি পুরুষদের গোষ্ঠী দ্বারা মহিলাদের বড় আকারের অপহরণকে বোঝায়, সম্ভবত যুদ্ধের সময়। রেপটিও একটি ঐতিহাসিক অনুশীলন বলে ধরে নেওয়া হয়েছিল, এটি একটি ল্যাটিন শব্দ, কিন্তু একবিংশ শতাব্দীতে যুদ্ধ ধর্ষণের পুনরুত্থান দেখা গেছে, যার মধ্যে কিছু কনে অপহরণের উপাদান রয়েছে; উদাহরণস্বরূপ, নাইজেরিয়ায় বোকো হারাম, উগান্ডায় লর্ড রেজিস্ট্যান্স আর্মি ও মধ্যপ্রাচ্যে আইএসআইএস কর্তৃক অপহৃত নারী ও মেয়েদের অপহরণকারীরা স্ত্রী হিসেবে গ্রহণ করেছে।
একটি বিবাহকে ঘিরে ঐতিহ্যের অংশ হিসেবে কিছু সংস্কৃতিতে (যেমন সার্কাসিয়ান ) একটি প্রতীকী কনে অপহরণের ইঙ্গিত প্রদান করা হয়। কিছু সূত্রের মতে, মধুচন্দ্রিমা হল বন্দী করার মাধ্যমে বিয়ের একটি প্রতীক, যা স্বামীর আত্মীয়দের কাছ থেকে প্রতিশোধ এড়াতে স্ত্রীর সাথে আত্মগোপনের অভ্যাসের উপর ভিত্তি করে গড়ে উঠেছে, এই উদ্দেশ্যে যে মাসের শেষের দিকে মহিলা গর্ভবতী হবে।
টিনটিন (চরিত্র)
টিনটিন (ফরাসি উচ্চারণ: ত্যাঁত্যাঁ) দুঃসাহসী টিনটিন কমিকস সিরিজের কেন্দ্রীয় চরিত্র ও নায়ক। রিপোর্টার ও অভিযাত্রী টিনটিন তার কুকুর কুট্টুসকে/স্নোয়ি নিয়ে সারাবিশ্বে ঘুরে বেড়ায়। বেলজীয় কার্টুনিস্ট অ্যার্জে-সৃষ্ট এই চরিত্রটি প্রথম আবির্ভূত হয় ১৯২৯ সালে ল্য ভাঁতিয়েম সিয়েকল সংবাদপত্রের ল্য প্যতি ভাঁতিয়েম নামক বেলজীয় শিশুতোষ ক্রোড়পত্রে। তরুণ টিনটিনের বয়স ১৪-১৯ বছর; গোল মুখমণ্ডল আর কপালের ওপর আঁচড়ে তোলা চুল তাকে সহজেই চিনিয়ে দেয়। টিনটিন তীক্ষ্ণবুদ্ধির অধিকারী, আত্মরক্ষা করতে সক্ষম এবং সৎ, ভদ্র ও সহানুভূতিশীল। সে তার তদন্তমূলক সাংবাদিকতা, দ্রুত চিন্তা ও ভালো স্বভাবের মাধ্যমে সবসময় রহস্য সমাধান করে থাকে।
কমিকসের অন্যান্য বর্ণিল চরিত্রের বিপরীতে টিনটিন নিরপেক্ষ ব্যক্তিত্বের অধিকারী। ফলে কমিকসের পাঠক নিজেকে টিনটিন হিসেবে কল্পনা করে নিতে পারে। টিনটিনের স্রষ্টা ১৯৮৩ সালে মৃত্যুবরণ করলেও তাঁর সৃষ্টি এখনও টিকে আছে এবং বহু ভাষায় অনূদিত হয়েছে জনপ্রিয় সাহিত্যিক চরিত্র হিসেবে। টিনটিনের অভিযান নিয়ে ২০১১ সালে স্টিভেন স্পিলবার্গ চলচ্চিত্র নির্মাণ করেছেন। প্রথমদিকে বর্ণবৈষম্য, কমিউনিজম-বিদ্বেষ বা এ-জাতীয় কারণে সমালোচিত হলেও টিনটিন তার "অসাধারণ প্রাণশক্তি"-র জন্যে ব্যাপকভাবে জনপ্রিয়। এমনকি অনেক গবেষক কেবল টিনটিন-চর্চায় তাদের কর্মজীবন ব্যয় করেছেন। ফরাসি জেনারেল শার্ল দ্য গোল বলেছিলেন, তাঁর "একমাত্র আন্তর্জাতিক প্রতিদ্বন্দ্বী হলো টিনটিন"।
ইতিহাস
হার্গিও তার ছোট ভাই পল এর শারীরিক চেহারা এবং পদ্ধতি দ্বারা প্রভাবিত হয়েছিল, যার গোলাকার মুখ এবং কুইফ হেয়ারস্টাইল ছিল। [8] অ্যাডভেঞ্চারের সন্ধানে, পল পরে সেনাবাহিনীতে যোগদান করেন, যখন হার্গির চাক্ষুষ অনুপ্রেরণার উৎস সুস্পষ্ট হয়ে ওঠে তখন সহকর্মীদের কাছ থেকে কৌতুক গ্রহণ করে। [9] হার্গো পরে বলেছিলেন যে তার যৌবনে, "আমি তাকে অনেক দেখেছি; সে আমাকে বিনোদন দিয়েছিল এবং আমাকে মুগ্ধ করেছিল ... এটা বোধগম্য যে টিনটিন তার চরিত্র, অঙ্গভঙ্গি, ভঙ্গি নিয়েছিল। তার চলার একটি উপায় এবং শারীরিক উপস্থিতি ছিল যা অবশ্যই আমার অজান্তেই আমাকে অনুপ্রাণিত করেছে। তার অঙ্গভঙ্গিগুলো আমার মনে রয়ে গেছে। আমি সেগুলিকে অযৌক্তিকভাবে অনুলিপি করেছিলাম, অর্থ না বুঝেও বা আমি এটা করছিলাম; আমি তাকেই আঁকছিলাম। সোভিয়েতদের দেশ। "[10]
1898 সালে, বেঞ্জামিন রাবিয়ার এবং ফ্রেড ইসলি টিনটিন-লুটিন ("টিনটিন দ্য গবলিন") নামে একটি সচিত্র গল্প প্রকাশ করেছিলেন, যেখানে তারা টিনটিন নামে একটি ছোট গব্লিন ছেলেকে দেখিয়েছিল, যার গোলাকার মুখ এবং কুইফ ছিল। হার্গি দাবি করেছিলেন যে রাবিয়ারের পশু আঁকার পদ্ধতি তাকে প্রভাবিত করেছিল, যদিও তিনি শপথ করেছিলেন যে তিনি টিনটিন-লুটিনের অস্তিত্ব সম্পর্কে অবগত ছিলেন না যতক্ষণ না তার একজন পাঠক তাকে 1970 সালে অনুরূপতা সম্পর্কে অবহিত করেছিলেন। [11] হার্গেও বেলজিয়ামে বেশ কিছু জনপ্রিয় সাংবাদিকদের কার্যক্রম সম্পর্কে অবগত থাকতেন, বিশেষ করে জোসেফ কেসেল এবং আলবার্ট লন্ড্রেস, যারা টিনটিনের উন্নয়নে প্রভাব ফেলতে পারেন। [12] আরেকটি সম্ভাব্য প্রভাব ছিল 15 বছর বয়সী ড্যানিশ বয় স্কাউট প্যালে হুল্ড বিশ্ব ভ্রমণ করে। [5] ফরাসি মোটরসাইকেল ফটোসাংবাদিক রবার্ট সেক্সও সোভিয়েত ইউনিয়ন, বেলজিয়াম কঙ্গো এবং মার্কিন যুক্তরাষ্ট্রে টিনটিনের প্রথম কয়েকটি অভিযানকে অনুপ্রাণিত করেছিলেন বলে মনে করা হয়। সেক্সé টিনটিনের অনুরূপ বলে মনে করা হয়েছে, এবং বেলজিয়ামের হার্গ ফাউন্ডেশন স্বীকার করেছে যে হার্গু কীভাবে সেক্সের শোষণ দ্বারা প্রভাবিত হতে পারে তা কল্পনা করা খুব কঠিন নয়। [13] [14] [15]